Source: https://pravnapraksa.si/Default.aspx?id=149
Timestamp: 2018-02-22 20:51:15+00:00

Document:
letnik 2017, številka 7-8, 23. 2. 2017 > Kazalo
Novi Zakon o lekarniški dejavnosti (ZLD-1), ki je pričel veljati konec letošnjega januarja, je pomemben, prvi reformni zakon s področja zdravstva. Zanj v širši laični javnosti ni bilo pretiranega zanimanja, kar samo po sebi niti ni nujno slabo. Zakonodajne rešitve so lahko namreč v takšnih okoliščinah bolj strokovno premišljene in manj populistično dopadljivo naravnane.
Blažka Vrsajković
Zakon o javnem naročanju (ZJN-3) v drugem odstavku 21. člena ureja javna naročila, za katera glede na ocenjeno vrednost predmeta javnega naročila ni treba izvesti postopka javnega naročanja - evidenčna naročila. Določila ZJN-3 se na splošnem področju za javna naročila, katerih ocenjena vrednost je nižja od mejnih vrednosti za uporabo ZJN-3, uporabljajo v omejenem obsegu. Za oddana evidenčna naročila je namreč naročnik, upoštevaje določila ZJN-3, v primeru, da predmet javnega naročila presega...
O tem ne gre ne gojiti ne izražati dvomov: sodobno ustavno sodišče je od nastanka samostojne države dalje med najpomembnejšimi institucionalnimi elementi za "pravno in demokratično državo" in najpomembnejši akter razvoja slovenske "ustavne demokracije". Slovensko ustavno sodišče se je od začetka dobro, nemara odlično odzvalo na ta nespregledljivi zgodovinski izziv.
Pravica do pritožbe je temeljna pravica posameznika, ki, izhajajoč iz načela zakonitosti (2. člen Ustave Republike Slovenije - v nadaljevanju Ustava) in načela enakega varstva pravic (22. člen), karakterizira pravno državo. Zagotavlja jo 25. člen Ustave. Po tej določbi je vsakomur dana možnost, da izpodbija posamične akte vseh organov, ne glede na to, ali je akt zakonit ali ne. Pogoj je le, da se s posamičnim aktom odloča o pravici, dolžnosti in pravnem interesu posameznika ali pravne osebe...
Dne 6. februarja 2017 smo na Upravno sodišče RS, Zunanji oddelek v Mariboru, naslovili naslovno pobudo. Dne 9. februarja se je na poziv odzvala predsednica Upravnega sodišča Republike Slovenije Jasna Šegan. V njem so zapisane trditve glede objav "sodb" in glede objav "podatkov iz vpisnikov". Zato poziv ponovno objavljamo.
Pomembnosti vloge, ki jo bančni sektor igra v modernem gospodarstvu, ne moremo zanikati. Prav zato je izjemnega pomena tudi posebna ureditev, ki jo evropska in nacionalne zakonodaje določajo za širši finančni sektor. Vedno bolj so v ospredju tudi dovoljenja, ki jih izdajajo pristojni nadzorni organi. Po zadnji finančni krizi, ki je razkrila marsikatere pomanjkljivosti delovanja bančnega sistema, se je zopet pričelo razpravljati o t. i. "fit and proper" testu.
Tadeja Novinc, Tanja Lovšin Praček
Po dolgih letih zamrznitve vprašanja starih deviznih vlog varčevalcev Ljubljanske banke, katerih obravnava je bila zamrznjena tudi na Evropskem sodišču za človekove pravice v Strasbourgu (prve pritožbe so namreč prispele že v letih 1998 in 1999), je bila leta 2014 sprejeta sodba v zadevi Ališić in drugi proti Bosni in Hercegovini, Hrvaški, Srbiji, Sloveniji in Makedoniji. Veliki senat Evropskega sodišča za človekove pravice (v nadaljevanju Sodišče) je dne 16. julija 2014 razsodil o pritožbi treh varčevalcev in odločil, da sta Slovenija in Srbija kršili pravico do varstva premoženja po 1. členu Protokola št. 1 h Konvenciji o varstvu človekovih pravic in svoboščin ter pravico do učinkovitega pravnega sredstva (13. člen EKČP) in sta odgovorni za poplačilo deviznih vlog, ki sta jih pritožnikom dolgovali Ljubljanska banka, podružnica Sarajevo, in podružnica Investbanke v Tuzli. Sodišče je ugotovilo, da predstavlja nevključitev pritožnikov in vseh drugih v enakem položaju v shemo za poplačilo starih deviznih vlog sistemski problem.
Zakon o javnem naročanju (ZJN-3) v drugem odstavku 21. člena ureja javna naročila, za katera glede na ocenjeno vrednost predmeta javnega naročila ni treba izvesti postopka javnega naročanja - evidenčna naročila. Določila ZJN-3 se na splošnem področju za javna naročila, katerih ocenjena vrednost je nižja od mejnih vrednosti za uporabo ZJN-3, uporabljajo v omejenem obsegu. Za oddana evidenčna naročila je namreč naročnik, upoštevaje določila ZJN-3, v primeru, da predmet javnega naročila presega ocenjeno vrednost 10.000 evrov brez DDV in ne dosega mejnih vrednosti za uporabo ZJN-3, dolžan voditi evidenco z objavo relevantnih podatkov in na Portalu javnih naročil do zadnjega dne februarja tekočega leta za preteklo leto objaviti statistiko za vsa oddana evidenčna naročila. Pri oddaji evidenčnih naročil je naročnik dolžan upoštevati načela, na katerih temelji javno naročanje.
V praksi se je pojavilo vprašanje, ali storilec prekrška obdrži pravico do polovičnega plačila globe, izrečene s plačilnim nalogom (oziroma s pisno odločbo o prekršku), kadar storilec zoper plačilni nalog vloži zahtevo za sodno varstvo, kasneje pa zahtevo umakne? Določbe Zakona o prekrških (ZP-1) ne dajejo jasnega odgovora na to vprašanje, zato v prispevku podajam svoje stališče oziroma odgovor, ki bo razrešil dilemo, hkrati pa naj pripomore k pravilnemu in usklajenemu delovanju prekrškovnih organov, kot tudi vseh nas - potencialnih storilcev prekrškov.
Vprašanje nadzora nad novimi psihoaktivnimi snovmi (NPS) ni novo, v zadnjih letih pa se ta problem še poglablja. Globalizacija proizvodnje v povezavi z razvojem sodobnih komunikacijskih orodij je povzročila, da se NPS razvijajo, proizvajajo in tržijo izjemno hitro. Podatki Urada Združenih narodov za droge in kriminal (UNODC) kažejo, da je konec leta 2015 v primerjavi z letom 2009 njihovo skupno število naraslo s 166 na prek 600. Podobno podatki evropskega sistema zgodnjega opozarjanja kažejo, da je bilo v letu 2005 zabeleženih 14 do tedaj neznanih NPS, leta 2015 pa je to število naraslo na 98. Zaznali so jih že v več kot 100 državah, kar pomeni, da so postale globalni problem. Umirjanja tega trenda v kratkem torej ni pričakovati. Ob tem pa njihova uporaba predstavlja večje tveganje v primerjavi s tradicionalnimi drogami, ki jih NPS posnemajo, saj je njihov učinek bistveno bolj intenziven.
Ustavno sodišče RS je v odločbi Up-2411/06-12 z dne 22. maja 2008 (10. točka obrazložitve in opomba pod št. 6 navedene odločbe) izrecno navedlo, da tudi izdaja sklepa o ustavitvi postopka pomeni ukrep inšpektorja, ki lahko poseže v pravice, dolžnosti ali pravne koristi posameznika. Takšni razlagi je sledila tudi upravnosodna praksa. Vrhovno sodišče RS pa je v sklepih v zadevi X Ips 209/2015 z dne 5. oktobra 2016 in v zadevi X Ips 40/2016 z dne 23. novembra 2016 od te prakse odstopilo. Menim, da so zavzeta stališča v teh odločbah sporna.
Poleg sprememb na Ustavnem sodišču so v tem času osrednja kadrovska tema menjave na vrhu sodstva in državnega tožilstva. Pričakovanja interesnih skupin, politike, medijev in javnosti se povezujejo predvsem z imeni kandidatov, njihovimi osebnimi lastnostmi, poklicnimi izkušnjami, politično usmeritvijo in delovnimi načrti. A kdorkoli se bo znašel na želenem položaju, ne bo vstopil v prazen prostor, ki bi ga (še celo pri pisarniški opremi) lahko oblikoval povsem po lastnih željah. Pravosodne institucije živijo po ustaljenem redu in delujejo po utečenih navadah, ki se ne bodo zlahka podredile novim ciljem, prijemom in nalogam. Z danes na jutri ni mogoče zamenjati ljudi in izboljšati notranjih razmer.
Ravnanja slovenskih oblasti v odnosih z evropskimi nisem nikoli prav razumel. Vse sem pripisoval prislovični ponižnosti in sprejemanju vsega, kar tam rečejo. Zdaj se mi vse bolj zdi, da je pomemben razlog poslušnosti neznanje oziroma da sta poslušnost in neznanje tesno povezana. Če ne veš, za kaj gre, težko nasprotuješ. Poglejmo dva primera.
Pravica do pritožbe je temeljna pravica posameznika, ki, izhajajoč iz načela zakonitosti (2. člen Ustave Republike Slovenije - v nadaljevanju Ustava) in načela enakega varstva pravic (22. člen), karakterizira pravno državo. Zagotavlja jo 25. člen Ustave. Po tej določbi je vsakomur dana možnost, da izpodbija posamične akte vseh organov, ne glede na to, ali je akt zakonit ali ne. Pogoj je le, da se s posamičnim aktom odloča o pravici, dolžnosti in pravnem interesu posameznika ali pravne osebe oziroma o pravnem razmerju. V kazenskem postopku je pravica do pritožbe urejena skladno s procesnim položajem subjekta v postopku in v skladu z neposrednim interesom, ki ga subjekt z vložitvijo tega pravnega sredstva želi uresničiti. Obdolžencu pravico do pritožbe poleg Ustave zagotavlja tudi 367. člen Zakona o kazenskem postopku (ZKP). Pravica do pritožbe, ki je po svoji naravi dispozitivno pravno sredstvo, se mu lahko odreče le, če se pritoži v svojo škodo, ker za to v kazenskem postopku ne more imeti pravnega interesa. Pritožba v škodo je namreč v nasprotju s procesnim položajem obdolženca ter smislom in nalogo obrambe.
Ali je pri odmeri sorazmernega dela letnega dopusta najmanjša enota 1/12 dopusta in najkrajše referenčno obdobje en mesec?
Srednja šola je objavila razpis za imenovanje novega ravnatelja.
Dobili smo projekt in za čas do zaključka projekta bi radi sklenili pogodbo o zaposlitvi z novim delavcem, torej za določen čas. Nismo pa zavezani z nobeno kolektivno pogodbo, v kateri bi bilo opredeljeno, kaj je projektno delo.
Imam status kmeta in v lasti več traktorjev in prikolic. Sem tudi lastnik osebnega avtomobila. Traktorje in prikolice uporabljam vsak dan, osebni avtomobil pa redkeje. Za osebni avtomobil moram vsako leto opraviti tehnični pregled, skleniti registracijo in zavarovanje, za traktorje pa to ni potrebno, čeprav vsak dan vozim z njimi po občinskih in državnih cestah. Zakaj taka razlika?
Sodba II Ips 27/2016 z dne 15. septembra 2016 (v zvezi z odločbo Višjega sodišča v Mariboru I Cp 900/2014) Pogodbe, ki vsebujejo le možnost leasingojemalca, da, če želi, lahko odkupi predmet leasinga, pa čeprav na takšno možnost leasingodajalec vnaprej obvezujoče pristane, ni mogoče označiti
Sodba III Ips 44/2015 z dne 22. novembra 2016 (v zvezi s sodbo Višjega sodišča v Ljubljani II Cp 46/2014) Oblika blaga (proizvod sam po sebi), je lahko predmet zaščite s tridimenzionalno znamko. Merila za presojo razlikovalnega učinka tridimenzionalnih znakov so načeloma sicer res enaka mer
Skrbnica in rejnica mladoletnega otroka, ki je bil odvzet staršem, je obvestila Varuha človekovih pravic (Varuh), da skuša center za socialno delo vzpostavljati telefonske stike med otrokom in materjo. Navajala je, da takšni poskusi vzpostavljanja stikov otroka spravljajo v stisko, hkrati pa je stike med otrokom in starši prepovedalo sodišče.
Oporočnega dediča zanima, ali lahko skladno z Zakonom o varstvu osebnih podatkov (ZVOP-1) od banke pridobi podatke o umrli osebi, in sicer glede izvedenih transakcij po njeni smrti.
Paposhvili proti Belgiji je najbrž ena izmed najbolj pomembnih sodb Evropskega sodišča za človekove pravice (ESČP) prejšnjega leta. Primer, v katerem se je veliki senat ESČP ukvarjal predvsem z vprašanjem kršitve 3. člena Evropske konvencije o človekovih pravicah (EKČP), se je znatno oddaljil od ustaljene sodne prakse.
Stvarnost je mati ustvarjalnosti - vsaj za nekatere. Zares kreativen pa je lahko posameznik le, če je pri svojih možnostih omejen. In ožji kot je krog možnih izbir, bolj žarka in iskreča utegne biti iskra kreativnosti. In v pravu Unije bi s težavo našli ožje polje dispozitivnosti kot prav na področju prava varstva potrošnikov. In vendar se tudi na tem področju najde način tolmačenja regulative, ki lahko osupne. Tako se je v nedavnem belgijskem primeru postavilo vprašanje, kdaj je sploh lahko nekdo "poklicni prodajalec" v smislu Direktive 1999/44 in kdo je lahko (zgolj) nevedni potrošnik, ki uživa njeno varstvo. Z drugimi besedami, v kateri točki se izurjeni prodajalec prelevi iz vloge polpasivnega posrednika prodaje blaga med dvema potrošnikoma v vlogo prevladujočega "gospodarja" informacij glede te prodaje do te mere, da izgubi svojo nevtralnost, in je posledično moč zoper njega uveljavljati polno moč instrumentarija varstva potrošnikov po pravu Unije?
Sodišče Evropske unije (SEU) je na zahtevo pritožbenega sodišča na Irskem (predložitveno sodišče) odločilo, da načelo učinkovitosti nasprotuje nacionalnemu postopkovnemu pravilu, ki glede vložitve prošnje za pridobitev statusa subsidiarne zaščite določa prekluzivni rok petnajstih delovnih dni od prejema obvestila pristojnega organa, v katerem je zapisano, da ima neuspeli prosilec za priznanje statusa begunca možnost vložiti takšno prošnjo.
Sodbe sodišče
Anita Lulić
"Ta razprava je namenjena nekim na videz formalističnim vprašanjem, ki pa niso tako zelo nepomembna, kot se zdijo na prvi pogled," je bila uvodna misel dr. Nine Plavšak na okrogli mizi z naslovom "Procesni položaj stranke in materialnopravni udeleženci v stečajnem postopku" na Dnevih insolvenčnega prava, ki so v organizaciji ljubljanske Pravne fakultete, Planeta GV, Tax-Fin-Lexa in Inštituta za primerjalno pravo pri ljubljanski Pravni fakulteti 25. in 26. januarja 2017 potekali v Ljubljani.
Niz kotičkov o sklanjanju imen in priimkov danes zaključujem z nekaterimi posebnostmi. V minulih dveh kotičkih smo se dotaknili vprašanja (ne)obstojnosti in s tem morebitnega izpada samoglasnika predvsem pri moških priimkih na -ic in -ak ter se dotaknili oblike "moškega" priimka ob ženskih osebnih imenih.
Pred nami je rek neznanega avtorja. Slovensko bi se glasil: Težko je biti ljub hkrati kralju in množici.
V ZL so opozorili na varčevalne ukrepe, ki so se začeli izvajati ob delni ukinitvi obveznosti vračanja socialne pomoči. Ministrstvo pa je pojasnilo, da ureditev vzajemne dolžnosti preživljanja med starši in otroki ni novost.
Torek, 14. 2. Novi predsednik Vrhovnega sodišča. Državni zbor je vrhovnega sodnika mag. Damijana Florjančiča imenoval za novega predsednika Vrhovnega sodišča. Za njegovo imenovanje je glasovalo 48 poslank in poslancev, proti pa jih je bilo 13. Florjančič bo na mestu vod
Torek, 14. 2. Sprememba komitologije. Evropska komisija je sprejela predlog sprememb uredbe o postopku v odboru (t. i. komitologija), s katero želi v proces izvajanja zakonodaje Evropske unije (EU) vnesti več preglednosti in odgovornosti. Postopek v odboru pri veliki ve
24. februar 1075 - Celibat Na cerkveni sinodi v Rimu je bil uzakonjen celibat. Poročeni duhovniki so se morali ločiti od svojih žena, sicer so jih izobčili iz cerkve. 1959 - ESČP Potekalo je prvo zasedanje Evropskega sodišča za človekove pravice (ESČP).
Ste prejeli globo zaradi nepravilnega parkiranja in menite, da ste kaznovani neupravičeno? Ne veste, kaj storiti, ko vam delodajalec ne izplača zakonsko določene minimalne plače? Vas zanima, ali se v skupno premoženje pri njegovi delitvi po razvezi zakonske zveze všteva tudi partnerjevo podedovano premoženje? Odgovore na ta in ostala enostavna ter zahtevnejša pravna vprašanja vam nudi spletna stran MojMaliPravnik.net.
Ur. l. RS, št. 5/17 1. Vodja Okrožnega državnega tožilstva v Kopru - Ministrstvo za pravosodje; rok je 5. marec 2017. Ur. l. RS, št. 6/17 2. Okrajni državni tožilec na Okrožnem državnem tožilstvu na Ptuju - Ministrstvo za pravosodje; rok je
Sklep, ki ga je Vlada RS sprejela na 159. dopisni seji (13. februar 2017): - predlog dopolnjenih izhodišč za nadaljnja pogajanja o spremembah in dopolnitvah Kolektivne pogodbe za zdravnike in zobozdravnike v Republiki Sloveniji in realizacijo Sporazuma o začasni prekinitvi stavkov
13. februar - predlog za razpis posvetovalnega referenduma o spremembi zakona, ki ureja denacionalizacijo o načinu vračila naravnih vrednot denacionalizacijskim upravičencem. 15. februar - letno poročilo o poslovanju Oddelka za preiskovanje in pregon uradnih
Akti, ki začnejo veljati v naslednjem mesecu: 1. Zakon o partnerski zvezi (ZPZ) (Ur. l. RS, št. 33/16) - velja od 24. maja 2016, uporabljati se začne 24. februarja. 2. Zakon o potrošniških kreditih (ZPotK-2) (Ur. l. RS, št. 77/16) - velja od 3. decembra 2016, upor

References: sodišče 
 sodišče 
 sodišče 
 Sodišče 
 sodišče 
 sodišče 

Sodišče 
 sodišče